open-index/open-wikipedia-markdown huggingface dataset:
Bumpy Ride

"**Bumpy Ride**" הוא שיר של הזמר-יוצר השוודי-קונגלוזי מוהומבי מאלבום הבכורה שלו, MoveMeant (2011). השיר יצא לאור כשיר הבכורה שלו בארצות הברית ב-24 באוגוסט 2010. השיר נכתב על ידי רדוואן, בילאל "השף חאג'י, איי ג'יי ג'ונייר, איליאה ומוהומבי, והופק על ידי רדוואן, זה השיר הראשון שיצא לאור דרך חברת התקליטים של רדוואן 2101 רקורדס, חברה בת של יוניברסל מיוזיק. גרסה צרפתית/אנגלית משולבת יצאה לאור גם היא. השיר הפך ללהיט והגיע למקום הראשון במצעדים בהולנד, ולטופ 10 בבלגיה, צ'כיה, דנמרק, פינלנד, צרפת, נורווגיה, פולין, סלובקיה ושוודיה.

## רשימת השמעות
### הורדה דיגיטלית (ארצות הברית)
# "Bumpy Ride" - 3:44

### הורדה דיגיטלית (גרמניה)
# "Bumpy Ride" - 3:44
# "Bumpy Ride" (רמיקס של צ'קי) - 6:23

### הורדה דיגיטלית (צרפת)
# "Bumpy Ride" - 3:45
# "Bumpy Ride" (גרסה צרפתית) - 3:45

## קרדיטים
* כתיבה - רדוואן, בילאל "השף" חאג'י, איי ג'יי ג'וניור, מוהומבי
* הפקה - רדוואן
* הקלטה - רדוואן, טרוור מוזי
* קולות רקע - רדוואן, מוהומבי

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2010
קטגוריה:סינגלי בכורה מ-2010
קטגוריה:שירים באנגלית
קטגוריה:שירים בצרפתית
קטגוריה:שירים מרובי שפות
קטגוריה:שירים שנכתבו על ידי איליה סלמנזאדה
קטגוריה:שירים שהופקו על ידי רדוואן
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת איילנד רקורדס
קטגוריה:סינגלים בהוצאת אינטרסקופ רקורדס
יחסי גאנה–ספרד

**יחסי גאנה–ספרד** הם היחסים הדו-צדדיים והדיפלומטיים בין גאנה וספרד.

## יחסים דיפלומטיים
ספרד כוננה יחסים דיפלומטיים עם הרפובליקה של גאנה ב-10 בנובמבר 1967. מאז, היחסים בין שתי המדינות היו לבביים. בשנים האחרונות ניתן לראות עלייה בעניין ההדדי, ובשנת 2004 פתחה גאנה שגרירות במדריד. בשנת 2008 פתחה ספרד את המשרד הכלכלי והמסחרי באקרה.

היחסים הדו-צדדיים מבוססים על התדמית הטובה שיש לספרד בגאנה, והדאגה של מדיניות החוץ הספרדית להגביר את הנוכחות היעילה של ספרד באפריקה, ובמיוחד במערב אפריקה.

## יחסים כלכליים
היחסים הכלכליים בין המדינות החלו לצבור חשיבות בשנת 2011 הן בהשקעות והן במסחר, בין אם של מוצרים או שירותים. גאנה מושכת יותר ויותר תשומת לב מצד חברות ספרדיות.

## שיתוף פעולה
באופן מסורתי גאנה לא הייתה מדינה בראש סדר העדיפויות לשיתוף פעולה ספרדי, והיא אינה רשומה ככזו בתוכנית האב (2012–2016). לכן, שיתוף פעולה ספרדי דו-צדדי הוא מועט. עם זאת, תוכנית המתאר האמורה מציינת כי "מערב אפריקה תיחשב לאזור עדיפות לשיתוף פעולה ספרדי", אשר "תשיק תוכנית שיתוף פעולה אזורית, המוקנית במבנה, עם צד רב-צדדי (ECOWAS) וצד דו-צדדי" וכי "מנגנונים יאפשרו למדינות להפיק את המרב מהכספים הרב-צדדיים שהוקצו לאזור".

## נציגויות דיפלומטיות
* גאנה מחזיקה בספרד שגרירות במדריד, וקונסוליה בברצלונה.
* ספרד מחזיקה בגאנה שגרירות באקרה.

## הערות שוליים

קטגוריה:ערכים ללא קטגוריות פיזיות - יחסי חוץ
ניסאן דיזל ספייס ראנר RA

**ניסאן דיזל ספייס ראנר RA** (ביפנית: **日産ディーゼル・スペースランナーRA**, באנגלית: **Nissan Diesel Space Runner RA**) הוא אוטובוס עירוני, אשר יוצר במספר תצורות, מתוצרת יצרנית האוטובוסים **UD Trucks Corporation**  (ביפנית: **UDトラックス株式会社**), קרוי גם: **Nissan Diesel**) שהייתה בבעלות **[[ניסאן]]** אשר יוצר בין השנים 2005–2010 ביפן.

## "ניסאן דיזל ספייס ראנר RA"
* "ניסאן דיזל ספייס ראנר RA" מוגדר כאוטובוס שיש בו סיפון יחיד לנוסעים.
* אוטובוס נמוך-רצפה.
* דלתות כניסה: 1–2.
* מנוע דיזל אחורי.

### דגמים
* "ADG-RA273" – יוצר משנת 2005.
* "PKG-RA274/PDG-RA273" – יוצר משנת 2006.

## גלריה

קובץ:Kochikenkotsu RA50P FHI R1.jpg | "ניסאן דיזל ספייס ראנר RA"
קובץ:Sandenkotsu RA50 FHI 3B.jpg | "ניסאן דיזל ספייס ראנר RA"
קובץ:PKG-RA274KAN Sotetsu 8861 NewColor.jpg| "ניסאן דיזל ספייס ראנר RA"
קובץ:Nishitetsu bus14.jpg | "ניסאן דיזל ספייס ראנר RA"
קובץ:PKG-RA274MAN Kanachu A163 rear.jpg | "ניסאן דיזל ספייס ראנר RA"
קובץ:Enodenbus-804b.jpg | "ניסאן דיזל ספייס ראנר RA"
קובץ:Enodenbus 801 specerunner-RA.jpg | "ניסאן דיזל ספייס ראנר RA"
קובץ:Ueda-Bus.jpg | "ניסאן דיזל ספייס ראנר RA"
קובץ:UA460車内.JPG | "ניסאן דיזל ספייס ראנר RA" – מבט למושבי הנוסעים
קובץ:Nishitetsu bus 9641 engine room.jpg | "ניסאן דיזל ספייס ראנר RA" – מבט למנוע האחורי


## ראו גם
* ניסאן
* ניסאן דיזל ספייס דרים
* ניסאן דיזל ספייס ראנר RM

## קישורים חיצוניים

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-2005
דיזל ספייס ראנר RA
קטגוריה:כלי רכב יפניים
קטגוריה:כלי רכב מנוע אחורי
ברבאש

**ברבאש** (בהונגרית: **Barabás**) הוא כפר במחוז סבולץ'-סטמאר-ברג שבצפון-מזרח הונגריה.

## יהודי ברבאש
יהודים התיישבו בברבאש במחצית המאה ה-19. בית הכנסת של הקהילה האורתודוקסית נבנה בשנת 1910. במקום קיים בית קברות יהודי.

בשנת 1944, לאחר הכיבוש הגרמני, גורשו כל יהודי הכפר למחנה ההשמדה אושוויץ, רק שניים מהם שרדו אחרי המלחמה.

## קישורים חיצוניים

* 
* 
* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
טום טיילור

**טום טיילור** (באנגלית: **Tom Taylor**; נולד ב-16 ביולי 2001) הוא שחקן אנגלי. הוא ידוע בהופעתו כג'ייק צ'יימברס בסרט "המגדל האפל" וטום פוסטר בדרמת הלהיט של BBC One, "דוקטור פוסטר".

## ראשית חייו
טיילור נולד בסארי, אנגליה ב-16 ביולי 2001. יש לו אחות תאומה, אריקה.

הוא הפסיק ללמוד בבית הספר לדרמה בשנת 2013 עד שמורתו לשעבר, רייצ'ל בל מבית הספר "The Stage Stage" בקמברלי, אמרה לו שסוכן מגיע לבית הספר לראיונות. טיילור הלך לאודישן, הוחתם ולוהק לסדרות הטלוויזיה הממלכה האחרונה ודוקטור פוסטר ששודרו ברשת הטלוויזיה BBC.

## קריירה
טיילור לוהק לתפקיד ג'ייק צ'יימברס בסרט הקולנוע המגדל האפל במרץ 2016. הסרט מבוסס על הכרך הרביעי בסדרת הספרים המגדל האפל.

בשנת 2019 שיחק בתפקיד לאנס בסרט הקולנוע הילד שיהיה מלך.

בשנת 2021 שיחק בתפקיד ראשי במיני-סדרה, "להתחבר מחדש". בשנת 2023 שיחק בתפקיד משנה בסרט אהבה ממבט ראשון (סרט).

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-2001
RAMS

**RAMS** הוא מונח קונספטואלי, המשמש בתחום הנדסת מערכות. RAMS הוא ראשי תיבות באנגלית של **R**eliability (אמינות), **A**vailability (זמינות), **M**aintenability (יכולת תחזוק), ו-'''S'''afety, (בטיחות) השימוש ב־RAMS נפוץ בהנדסה, ומשמש להגדרת עקרונות ומאפיינים של מוצר או מערכת:
* **אמינות** – היכולת לבצע פונקציה מסוימת ועלולה להינתן כאמינות תכנון או אמינות תפעולית.
* **זמינות** – היכולת לשמור על מצב מתפקד בסביבה נתונה.
* **יכולת תחזוקה** – היכולת לתחזוק בזמן ובקלות הנדרשת (כולל שירות, ביקורת ובדיקות, תיקון או שינויים).
* **בטיחות** – היכולת להימנע מפגיעה באנשים, בסביבה או בכל נכס במהלך מחזור חיים שלם.

## הערות שוליים

קטגוריה:הנדסה
יחסי גמביה – קוריאה הצפונית

**יחסי גמביה–קוריאה הצפונית** הם היחסים הנוכחיים וההיסטוריים בין גמביה וקוריאה הצפונית (הידועה כצפון קוריאה בעולם המערבי). הונג סון-פי הוא השגריר המוסמך לבנג'ול.

## היסטוריה
הנשיא דאוודה ג'ווארה ייסד את היחסים עם קוריאה הצפונית במרץ 1973, כשקודם לכן הודיע לדרום קוריאה מראש על הצעד הזה- בהתאם למדיניות הבלתי-מזדהת של המדינה- כדי שזה לא יפגע ביחסים עם סיאול. משלחת מגמביה ביקרה בשתי הקוריאות מאוחר יותר באותה שנה- הביקור בקוריאה הצפונית הכניס את המשלחת למתח, שתיארו את ה"תקופה הבלתי פוסקת של חינוך פוליטי על בעיית האיחוד הקוריאנית מנקודת מבטם האידאולוגית של פקידים צפון קוריאנים" שהם נאלצו לעבור כמתישה. בהודעה פומבית משותפת בסיומם של שני הביקורים, גמביה הביעה את תמיכתה באיחוד שקט של חצי האי ללא התערבות חיצונית. כתוצאה מכך, נציגות צפון קוריאנית נפתחה בבנג'ול ביולי 1975 והמדינה תרמה 203,235 דלאסי גמבי למען הקלה בבצורת.

קוריאה הצפונית יצרה קשרים לא-ממשלתיים עם המדינה עוד לפני ההכרה הדיפלומטית. ב-1967, איגוד העובדים של גמביה- האיגוד המקצועי הראשון של המדינה, שבאופן כללי התנגד להתקפות צבאיות- הצטרף לפדרציה העולמית של איגודי העובדים, ולאחר מכן גם ייסד קשרים עם הממשל הצפון קוריאני, בשני המקרים כדי להשיג מימון. באותו זמן אגודת החברות הקוריאנית-גמבית הוקמה. העיתונאי והפוליטיקאי מלווין בנוני ג'ונס שירת כנשיא שלה, כשהוא קרא ליחסים קרובים יותר בין גמביה לקוריאה הצפונית וברית המועצות.

על פי האוטוביוגרפיה של הלוטננט קולונל לשעבר סמסודן סר, משרד ההגנה הגמבי אירח משלחת רשמית לפיונגיאנג באוקטובר 1996. הם ביקרו במקומות רבים במדינה, כשאחד מהם הוא ארמון קומסוסאן. המשלחת ביקשה להיפגש עם קים ג'ונג-איל אך בקשתם נדחתה, לכאורה מפני שהמנהיג באבל על מות אביו קים איל-סונג ב-1994. מנהלי המשא ומתן הצפון קוריאנים דחו את ההצעה לשיתוף פעולה צבאי, כשהם דורשים מהגמבים תשלום במזומן ובדולרים. למרות זאת, הסכימה קוריאה הצפונית לשלוח קבוצה של מדריכי קראטה כדי לספק את צבא גמביה עם אימוני הגנה עצמית.

באפריל 2010 הגיע קים יונג-נאם, נשיא נשיאות אספת העם העליונה, לביקור של שלושה ימים בגמביה ונפגש עם הנשיא יחיא ג'אמה, סגנית הנשיא איזאטו נג'י-סיידי ופוליטיקאים בולטים אחרים. מספר הצהרות על האינטרסים המשותפים, ערכים הדדים וחברות היסטורית חמה בין שתי המדינות נאמרו במהלך הפגישה.

לאחר שמונה לשגריר גמביה ביולי 2014 ונפגש עם מנהיגים לאומיים, הונג סון-פי הצהיר שמדינתו מתכוונת לשתף פעולה עם גמביה לגבי הנושאים של חקלאות, חינוך, דיג, בריאות הציבור ובנייה. בדצמבר 2014, גמביה הצטרפה ל-19 מדינות אחרות באו"ם כשהצביעה נגד תביעה נגד קוריאה הצפונית בבית הדין הפלילי הבינלאומי.

תחת הממשלה של הנשיא יחיא ג'אמה, גמביה לפעמים כונתה כ"צפון קוריאה של אפריקה" או במונחים דומים, ביטויים אשר השוו בצורה לא טובה את מצב זכויות האדם והמבנה הפוליטי בשתי המדינות.

## נציגויות דיפלומטיות
* גמביה אינה מיוצגת בקוריאה הצפונית לא בדרג השגרירות ולא בדרג הקונסוליה.
* קוריאה הצפונית מחזיקה בגמביה שגרירות בבנג'ול.

## ראו גם
* יחסי החוץ של קוריאה הצפונית

## הערות שוליים

קטגוריה:ערכים ללא קטגוריות פיזיות - יחסי חוץ
גולדנטל

**גולדנטל** הוא שם משפחה אשכנזי ממקור גרמני, שפירושו "העמק המוזהב".

קטגוריה:שמות משפחה אשכנזיים
ישראל אשכנזי (כדורגלן)

**ישראל (שׂרולצ'ו) אשכנזי** (26 בנובמבר 1941 – 3 ביוני 2014) היה כדורגלן ישראלי, ששיחק בעמדת הקיצוני ימני, קיצוני שמאלי, וחלוץ מרכזי. אשכנזי מזוהה בעיקר עם קבוצת מכבי יפו, שם שיחק במשך רוב הקריירה, וזכה פעמיים בתואר מלך השערים של הליגה הבכירה.

## קריירה
אשכנזי נולד בבולגריה ועלה לארץ. החל לשחק בכדורגל בקבוצת הילדים של הפועל תל אביב, בהמשך כנער שיחק בקבוצת מכבי יפו והתבלט, ואף עלה לשחק בקבוצה הבוגרת בהיותו בגיל 17 בלבד. בתחילה שיחק אשכנזי רק כקשר התקפי קיצוני בצד ימין ובצד שמאל, ולאחר מכן גם הוצב בעמדת החלוץ המרכזי, אותה הצליח למלא בהצלחה רבה. ב-1963 וב-1965 אף הוזמן לסגל נבחרת ישראל.

בעונת 1957/1958 זכה עם קבוצת הנוער בגביע קרנר לאחר שמכבי יפו גברה על גדנ"ע יהודה בתוצאה 3–2, כאשר אשכנזי כבש צמד שערים ושער נוסף ליפו הוסיף יצחק אריה.
את משחק הליגה הראשון בשורות הבוגרים של מכבי יפו ערך ב-22 בנובמבר 1958. בעונת 1963/1964 זכה אשכנזי בתואר מלך השערים העונתי בליגה העליונה, כשהבקיע 21 שערים, והיה הראשון שעושה זאת במדי מכבי יפו. עונה לאחר מכן, ב-1964/1965 זכה בתואר מלך השערים בפעם השנייה (הפעם ביחד עם זכי מזרחי מבני יהודה תל אביב) כשכבש 18 שערים בעונה. משחקו האחרון בשורות מכבי יפו היה ב-13 באפריל 1968. בתום עונת 1966/1968 בליגה הלאומית עבר אשכנזי לשחק בשורות בית"ר תל אביב, שם כיכב במדיה, אך חזר לקבוצתו המקורית מכבי יפו ב-1970, לאחר שזו ירדה לליגת המשנה באותה העונה והתחזקה על מנת לעלות בחזרה, ואכן בסוף העונה עלתה הקבוצה בחזרה לליגה הלאומית (העליונה דאז), אך אשכנזי שוחרר בעונה זו למכבי בת-ים, ובהמשך הקריירה שלו דעכה בליגות הנמוכות והוא פרש מכדורגל.

הלך לעולמו ב-2014 לאחר התמודדות עם מחלת הסרטן.

## תארים
### אישיים
* מלך השערים של הליגה הבכירה (2): 1963/1964 (21 שערים), 1964/1965 (18 שערים)

### קבוצתיים
;מכבי יפו
* גביע קרנר בעונת 1957/1958
* סגנית אלופת ישראל: 1961/1962
* משחקי מכבי אירופה, ליון, 1963: מדליית זהב
* סגנית אלופת ישראל: 1963/1964

## קישורים חיצוניים

* אשכנזי - "נסיך השערים" מיפו, מאת ש. יאיר, עיתון ⁨⁨מעריב⁩⁩, 13 יולי 1964
* ישראל אשכנזי: כל שער "שווה" שתי נקודות, מאת יעקב ברוש, עיתון מעריב⁩⁩, 7 נובמבר 1966

## הערות שוליים

קטגוריה:חלוצי כדורגל ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני בית"ר תל אביב
קטגוריה:כדורגלני הפועל יהוד
קטגוריה:כדורגלני מכבי עירוני בת ים
קטגוריה:ישראלים ילידי בולגריה
קטגוריה:ישראלים שנולדו ב-1941
קטגוריה:ישראלים שנפטרו ב-2014
יחסי גמביה–ספרד

**יחסי גמביה–ספרד** הם היחסים הדו-צדדיים והדיפלומטיים בין גמביה וספרד.

## יחסים דיפלומטיים
היחסים המדיניים הדו-צדדיים בין ספרד לגמביה נחשבים לטובים ולא היו אינטנסיביים מדי עד לשנים האחרונות. ממשבר ההגירה של 2006 החלה סדרת ביקורים רמי דרג, כולל ביקור ראשון בבנג'ול של שר חוץ ביוני 2006 ובעקבותיו באוקטובר אותה שנה.

לאחר הצמיחה ביחסים הדו-צדדיים בשנת 2006, נקבעו יסודות של מערכת יחסים אשר, בנוסף ליעד המרכזי במאבק בהגירה בלתי חוקית, סובבת סביב הצירים הבאים:

# שיתוף פעולה לחיזוק יכולות גמביה בענייני בקרת גבולות, המבוצע הן בתרומת ציוד והן בהקמת הצי הגמבי על ידי המשמר האזרחי.
# הגדלת הסיוע הרשמי לפיתוח, במיוחד בפרויקטים להכשרה מקצועית, יצירת מקומות עבודה לצעירים וחיזוק המינהל. גמביה אמנם לא הייתה כלולה בתוכנית המתאר לשנת 2012, אך המשיכה לקבל כספים שהושקעו על ידי AECID בתוכניות ופרויקטים רב-צדדיים, באמצעות מערכת האו"ם ו-ECOWAS, כמו גם UA.

## יחסים כלכליים
יחסי הסחר הדו-צדדיים דלים מאוד ומאזן הסחר של ספרד עם גמביה רושם עודף מסורתי. היקף העסקים והנוכחות הספרדית בגמביה צנועים מאוד. היצוא הספרדי לגמביה הסתכם ב-14 מיליון אירו בשנת 2015, המהווה גידול של 40% לעומת השנה הקודמת. בין הספקיות העיקריות בגמביה, ספרד מדורגת במקום ה-5 ב, אחרי צרפת ובריטניה.

הנתונים עבור ספרד כיבואנית עומדים על 1.86 מיליון אירו בשנת 2015, המיקום החמישי בדירוג לאחר בריטניה.

לא קיימים השקעות זרות ישירות של ספרד בגמביה, וכן אין ועדה מעורבת שתטפל בעניינים כלכליים ומסחריים.

## נציגויות דיפלומטיות
* גמביה מחזיקה בספרד שגרירות במדריד וקונסוליות כבוד באלמריה, ברצלונה, ז'ירונה, לאס פאלמאס דה גראן קנריה, מדריד וסרגוסה.
* ספרד מחזיקה בגמביה שגרירות בבנג'ול.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הפטאקווארק

בפיזיקת החלקיקים, **הפטאקווארקים** הם משפחה של חלקיקים מרוכבים היפותטיים, שכל אחד מהם מורכב משבעה קווארקים או אנטיקווארקים מכל טעם שהוא.

## תכונות
מודל אחד צופה שמצב ההפטקווארק בעל האנרגיה הנמוכה ביותר יהיה בעל ספין של 1/2 או 3/2 של אנרגיה בערך 2.5 GeV. מחקר אחר מצא שההפטקווארק היציב ביותר יכלול שני אנטיקווארקים מוזרים ושני קווארקים מוזרים.

## ראו גם
* באריון אקזוטי

## הערות שוליים

קטגוריה:באריונים
ג'ורג' גוואר

**ג'ורג' גאוור** (באנגלית: **George Gower**; 1540 – 1596) היה צייר פורטרטים אנגלי, שהפך לצייר של המלכה אליזבת הראשונה בשנת 1581.

## ביוגרפיה
מעט מאוד ידוע על חייו המוקדמים אלא שהוא היה נכדו של סר ג'ון גובר מסטיטנהאם, צפון יורקשייר.

עבודותיו המתועדות המוקדמות ביותר הן שני הדיוקנאות של סר תומאס קיטסון ואשתו ליידי קיטסון משנת 1573, כעת בגלריית טייט בלונדון.

גאוור צייר דיוקן עצמי בשנת 1579 המציג את סמל האצולה שלו ואת כלי האמן של מקצועו, בתקופה באנגליה בה צייר עדיין נתפס כלא יותר מאשר אומן.

גאוור מפורסם גם בזכות ציור דיוקנו של המלכה אליזבת בשנת 1579, כעת בספריית פולגר שייקספיר. המלכה מחזיקה נפה המסמלת את הבתולה הרומית טוצ'יה, שהובילה מים במסננת כדי להוכיח את צניעותה, ובכך מייצגת את מעמדה של אליזבת כמלכה בתולה. הגלובוס מעבר לכתפה הימנית מסמל את מעמדה כמנהיגת האימפריה העולמית.

גאוור מונה לצייר המלכה אליזבת בשנת 1581. מה שאפשר לו לצייר את רוב האריסטוקרטיה של אנגליה. התפקיד גם הפך אותו לאחראי על קישוטים בבתי המגורים המלכותיים, ועל הרהיטים. בין עבודותיו היו מזרקה והשעון האסטרונומי, שניהם בארמון המפטון קורט. הוא בדק גם דיוקנאות של המלכה על ידי אמנים אחרים לפני שחרורם הרשמי.

הגרסה של דיוקן הארמדה של אליזבת שנמצאת כעת במנזר וובורן, שצוירה לציון התבוסה של הארמדה הספרדית בשנת 1588, יוחסה בעבר לגאוור, וכך גם גרסה מצומצמת בגלריה הלאומית לפורטרטים (בריטניה). כל שלוש הגרסאות הקיימות נחשבות כעת ליצירתם של אמנים אנגלים לא ידועים שונים.

## גלריה

File:George Gower Elizabeth Sieve Portrait.jpg|דיוקן המלכה אליזבת

File:George Gower - Sir Thomas Kytson - Google Art Project.jpg|תומאס קיסטון

File:Sir Charles Somerset (1584).jpg|צ'ארלס סומרסט

File:Richard Drake George Gower 1577.jpg|ריצ'רד דרייק

 

## קישורים חיצוניים

## הערות שוליים

קטגוריה:ציירים בריטים
קטגוריה:ילידי 1540
קטגוריה:נפטרים ב-1596
הבחירות למועצה המחוקקת באוגנדה 1961

**הבחירות למועצה המחוקקת** התקיימו באוגנדה ב־23 במרץ 1961.

לראשונה, זו הפעם הראשונה באוגנדה שנערכו בחירות ישירות למועצה המחוקקת ברחבי המדינה כולה. התוצאה הייתה ניצחון של המפלגה הדמוקרטית, שזכתה ביותר מחצי מכלל המושבים, המפלגה קיבלה כ-43 מתוך 91 המושבים, הבחירות סבלו מהחרמת הבחירות על ידי ממלכת בוגנדה לאחר שהאחרונה טענה כי ברצונה לבחור בעצמה את הנציגים, בעקבות החרם התקיימו שוב בחירות לאחר שנה.

## רקע
הבחירות התקיימו לאחר מתן אישור בחודש מרץ של אותה שנה מהממשלה הקולוניאלית של הממלכה המאוחדת (שהיא למעשה הזרועה המבצעת של השלטונות הבריטים באוגנדה) ששלטה באותן שנים באוגנדה.

## תוצאות

## הערות שוליים

1961
קטגוריה:1961 בפוליטיקה
הראד מלנדסברג

**הראד מלנדסברג** (בלטינית **Herrada Landsbergensis**; 1130 – 25 ביולי 1195) הייתה נזירה מאלזס, אם מנזר הוהנבורג שבהר סנט אודיל (בהרי הווז'). נודעה כמחברת האנציקלופדיה המאויירת "גן התענוגות" (*Hortus deliciarum*).

## תולדות חייה
נולדה בטירת לנדסברג שבחבל הריין התחתון באלזס, כבת למשפחת אצולה מקומית. כבר בגיל צעיר נכנסה כנזירה למנזר הוהנבורג. המנזר, שהיה תחת חסותו של פרידריך הראשון, קיסר האימפריה הרומית הקדושה, נהנה ממעמד בכיר ועוצמה רבה. הראד זכתה במסגרתו לחינוך הרחב והטוב ביותר שיכלה אישה לרכוש באותה עת. בשנת 1167 התמנתה לאם המנזר, לאחר שהייתה אחראית על החינוך במנזר. היא שרתה כאם מנזר 28 שנים, עד מותה.

## גן התענוגות

בשנת 1159 יזמה הראד העלאה על הכתב של אוסף מרוכז ומאוייר של כל הידע התאולוגיה, מדעי, ספרותי, הגותי והיסטורי שהגיע לידיה, במטרה להפוך אותו לספר לימוד מוסר עבור חניכות מוסדות החינוך של המנזר. העבודה הושלמה, יחד עם צוות נזירות, לאחר כשלושים שנה, ב-1185. התמה המרכזית בספר היא התמודדות המידות הטובות מול יצר הרע, השטן והמידות הרעות. הספר כולל גם פואמות והמנונות שחיברה הראד.

היצירה המקורית, שכללה 648 עמודים, נכתבה כמעט כולה בלטינית, עם כ-1,200 משפטי הסבר בגרמנית ו-336 איורים.

למעלה מ-600 שנים נשמר כתב היד במנזר. בעת המהפכה הצרפתית הועבר כתב היד לספריית שטרסבורג. שם, בשנת 1818, תועד הספר והועתק חלק ניכר ממנו
ביזמת המו"ל יוהאן פרידריך קוטה . בשנת 1870, הופצצה העיר שטרסבורג במהלך מלחמת פרוסיה-צרפת, הספרייה בה נשמר כתב היד נשרפה וכתב היד המקורי אבד. העתק הספר הודפס וראה אור בין השנים 1879–1899.

## קישורים חיצוניים

* Herrad of Landsberg
* ערך באנציקלופדיה אוניברסליס 
* איורים מהספר
* קטעים מהספר "גן התענוגות"

קטגוריה:ערכים שבהם תבנית בריטניקה אינה מתאימה
קטגוריה:נזירות נוצריות
קטגוריה:אנציקלופדיסטים
קטגוריה:נשים במאה ה-12
קטגוריה:אלזס: אישים
קטגוריה:ילידי 1130
קטגוריה:נפטרים ב-1195
ברגדרוץ

**ברגדרוץ** (בהונגרית: **Beregdaróc**) הוא כפר במחוז סבולץ'-סטמאר-ברג שבצפון מזרח הונגריה.

## יהודי ברגדרוץ
יהודים חיו בברגדרוץ בתקופות זמן שונות, רבים מתושבי הכפר נרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
גן התענוגות

**גן התענוגות** (בלטינית: **Hortus deliciarum**) הוא שמה של אנציקלופדיה מאוירת, שנכתבה בין השנים 1159 – 1189 במנזר הוהנבורג שבהרי הווז' שבאלזס (כיום שם המנזר הוא מון סנט-אודיל ) כספר לימוד מוסר לנזירות. האנציקלופדיה הייתה יוזמה של אם המנזר, הראד מלנדסברג שגם ערכה אותה וכללה בספר פואמות והמנונות פרי עטה. זוהי האנציקלופדיה הראשונה שידוע בוודאות שנערכה על ידי אישה.

יוזמתה של הראד כללה העלאה על הכתב של אוסף מרוכז ומאוייר של כל הידע התאולוגי, המדעי, הספרותי, ההגותי וההיסטורי שהגיע לידיה, במטרה להפוך אותו לספר לימוד מוסר עבור חניכות מוסדות החינוך של המנזר. העבודה הושלמה, יחד עם צוות נזירות, לאחר כשלושים שנה, ב-1185. התמה המרכזית בספר היא התמודדות המידות הטובות מול יצר הרע, השטן והמידות הרעות.

היצירה המקורית, שכללה 648 עמודים, נכתבה כמעט כולה בלטינית, עם כ-1,200 משפטי הסבר בגרמנית ו-336 איורים. כתב היד נשמר במנזר למעלה מ-600 שנים. במהלך המהפכה הצרפתית הועבר כתב היד לספריית שטרסבורג. שם, בשנת 1818, תועד הספר וחלק ניכר ממנו הועתק ביוזמתו של המוציא לאור יוהאן פרידריך קוטה. במהלך מלחמת פרוסיה-צרפת ב־1870 הופגזה העיר שטרסבורג, הספרייה בה נשמר כתב היד נשרפה וכתב היד המקורי אבד. העתק הספר הודפס וראה אור בין השנים 1879–1899.

## קישורים חיצוניים

* איורים מהספר
* קטעים מהספר "גן התענוגות"

קטגוריה:ערכים שבהם תבנית בריטניקה אינה מתאימה
קטגוריה:אנציקלופדיות
קטגוריה:ספרי המאה ה-12
קטגוריה:כתבי יד מאוירים
חולץ לשון

**חולץ לשון** משמש לחילוץ ותפיסת לשון המטופל במגוון מצבי חירום רפואיים.

שימוש בחולץ לשון יתבצע אך ורק על ידי איש צוות רפואי המוכשר לכך – פרמדיק או רופא.

## מקרים בהם נדרש שימוש בחולץ לשון
### החייאה
אחד המצבים הנפוצים בהם נעשה שימוש בחולץ לשון הוא טרם ביצוע הנשמות במהלך החייאה במטופל.
לאחר שהמטופל מחוסר ההכרה הועבר למקום בטוח, התרשמנו מנשימתו וממצב הכרתו, ואם התחלנו בביצוע עיסויים בהתאם לסכמת ההחייאה,
יש לבצע הנשמות בעזרת מנשם (מסכת החייאה, מפוח, מנשם מציל, בלון חמצן וכדומה).
עם זאת, טרם ביצוע הפעולה, יש להיעזר בחולץ הלשון על מנת להקל על המטפל לבצע סילוק הפרשות וגופים זרים מחלל הפה והלוע, ועל מנת למנוע מהלשון להיבלע
(צניחת בסיס הלשון) כתוצאה מאובדן טונוס השרירים, מה שיכול להוביל לחנק אצל המטופל.

### אינטובציה (צנרור אוויר)
כמו כן, מצב נפוץ נוסף בו נעשה שימוש בחולץ הלשון הוא טרם ביצוע אינטובציה (צנרור אוויר), במטרה להבטיח מעבר אוויר חופשי אל הריאות ומחוצה להן,
כאשר אין זה מתאפשר באופן טבעי (כתוצאה מטביעה, חנק, משוק אנאפליקטי שעשוי להתרחש בעת התקף אלרגיה חריף, ועוד).
טרם ביצוע אינטובציה בעזרת מכשיר לרינגוסקופ, חשוב לפנות את חלל הפה מהפרשות ולחלוץ את הלשון על מנת לפתוח נתיב אוויר לביצוע הפעולה.

### נטרול חנק
לעיתים, ניאלץ להיעזר בחולץ הלשון במקרים חריגים של חנק כתוצאה מעצם זר. במקרים אלה נשתמש בחולץ הלשון על מנת לאפשר את הסרת העצם הזר בעזרת פינצטה.
במקרים נדירים יותר, ניאלץ להשתמש בחולץ לשון כאשר המטופל סובל מכוויות בחלל הלוע. כוויות חום או כוויה כתוצאה ממגע עם חומרים בעלי רמת חומציות גבוהה
(לדוגמה: פעוט ששותה בטעות חומר ניקוי על בסיס חומצה).
כוויות חמורות בחלל הפה והלוע יכולות לגרום לרפיון שרירים הדרגתי, שעשוי לגרום לצניחה פתאומית של בסיס הלשון.
לכן, במקרה שיש חשש לכוויות בחלל הפה והלוע, גם אם נראה שהלשון לא "נבלעה" יש להקדים תרופה למכה ולקבע אותה מחוץ לחלל הפה באמצעות החולץ.

שימוש בחולץ לשון יתבצע אך ורק על ידי איש צוות רפואי המוכשר לכך – פרמדיק או רופא.

## קישורים חיצוניים
*Tongue extractor, plier type, sprung handle made: 1501-1800,Science Museum

קטגוריה:ציוד רפואי
קטגוריה:לשון
ישראל: סיפור הצלחה

**ישראל: סיפור הצלחה** הוא ספר עיון העוסק בהיסטוריה, כלכלה, ופוליטיקה של מדינת ישראל. 

הספר נכתב על ידי אדם רויטר ונגה קינן ויצא לאור במאי 2017 בהוצאת כנרת זמורה-ביתן דביר.

## הספר
הספר טוען להפרכה של מה שהוא רואה כדעות הקדומות שהתקבעו ביחס למדינת ישראל ותושביה באמצעות הטיעונים הבאים:
*הישראלים מושחתים יותר? לא.
*המיסים בישראל מנופחים? לא, המיסים בישראל נמוכים מאשר ברוב המדינות המפותחות.
*מערכת הבריאות בישראל כושלת? היא מצוינת בכל השוואה בינלאומית.
*הכלכלה הישראלית? פורחת. תמשיך לצמוח. בוודאי ביחס לעולם.

המחברים, הכלכלנים אדם רויטר ונגה קינן מציגים שורה ארוכה של נתונים כלכליים המצביעים על מגמה ברורה: המשק הישראלי צומח בשיעורים מרשימים ומוכיח חוסן כלכלי ויציבות, למרות כל האתגרים הקשים. התיזה המרכזית שלהם היא כי המצב בישראל טוב בהרבה מכפי שמצטייר באמצעי התקשורת, ביחס למה שקורה במדינות המפותחות. 

רויטר וקינן הישוו בין ישראל לבין המדינות המפותחות, במשך שבע השנים שקדמו ליציאת ספרם לאור. הם הוסיפו ציטוטים מתוך פגישות אישיות שערכו עם יותר ממאה מומחים ישראליים בתחומים שונים ומגוונים והם מצאו כי ישראל עולה על מרבית המדינות המפותחות, הן בכלכלה והן בביטחון, בבריאות, בחינוך ובמדע. הצמיחה מרשימה, האוכלוסייה בגידול מתמיד, יתרות המט"ח גבוהות, יחס החוב מתכווץ, האבטלה נמוכה, האזרחים מאושרים יותר, חלה עלייה בתוצאות בחינות הבגרות כמו גם בשוויון המגדרי ויש אף פריחה בהופעות מחו"ל.

לטענתם, חלק גדול מההצלחה אפשר לייחס לאופיו של העם היהודי, כפי שהתפתח לאורך הדורות, ולאופן שבו הוטמע האופי הזה בישראל. והם מוסיפים לכך, שמדינת ישראל חוזרת וממציאה את עצמה מחדש כל הזמן. מסקנתם הסופית מתבטאת בשמו של הספר, ישראל היא סיפור הצלחה, שאף ילך ויגדל עם השנים.

ב-2019 המחברים עדכנו את הספר לאור ההתפתחויות שעברו ישראל והעולם בשנים שלאחר צאתו לאור ובאפריל 2021 שבו ופרסמו עדכון נוסף הכולל גם את השפעות הקורונה.

## קישורים חיצוניים
* 
* 
* "ישראל סיפור הצלחה", באתר "בקיצור", 2 באוגוסט 2017

## הערות שוליים

קטגוריה:ספרי 2017
קטגוריה:ספרי הוצאת כנרת
קטגוריה:ספרות פוליטית ישראלית
קטגוריה:כלכלת ישראל בתרבות
צ'רי (סרט, 2021)

**צ'רי** (באנגלית: **Cherry**) הוא סרט פשע משנת 2021 שבוים על ידי האחים רוסו. בסרט מככבים טום הולנד, סיארה בראבו ואחרים.

## תקציר העלילה
צ'רי מתאהב ממבט ראשון בחברתו לכיתה בקולג', אמילי. הזוגיות שלהם פורחת אבל אמילי מחליטה לעזוב כדי ללמוד במונטריאול. צ'רי הרוס ומחליט להתגייס לצבא כחובש כדי להימלט משברון לבו. רגע לפני שהוא עומד לצאת לטירונות, אמילי מבינה שהיא טעתה, ומתוודה שגם היא מאוהבת בצ'רי ושהם מיועדים זה לזה, אך זה מאוחר מדי וצ'רי מתגייס לצבא. בזמן שירותו נקלע לסיטואציה בה הוא חוזה בחבריו לנשק נשרפים בעודם בחיים, לאחר סיום השירות הצבאי צ'רי מראה תסמינים קשים של פוסט טראומה ומתמכר לכדורים פסיכיאטריים ומשככי כאבים, אמילי שלא מוכנה לספוג זאת יותר מצטרפת אליו וצוללת איתו לתוך תלות קשה בסמים שאת רכישתם הם מממנים על ידי שוד סדרתי של בנקים.

## צוות השחקנים
* טום הולנד – צ'רי (מבוסס על דמותו של ניקו ווקר)
* סיארה בראבו – אמילי
* ג'ק ריינור – פילס וקוק
* מייקל ריספולי – טומי
* קלי ברגלנד – מדיסון קובלסקי
* ג'פרי וולברג – חיימנס
* פורסט גודלאק – ג'יימס לייטפוט
* מייקל גנדולפיני – ג'ו
* פיון או'שיי – ארנולד
* סם קלמט – יורי
* ליאו וודול - רוג'רס

## הפצה
הסרט הופץ באפל TV פלוס ב-26 בפברואר 2021.

## קישורים חיצוניים
* 

* 

קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי פשע אמריקאיים
קטגוריה:סרטי דרמה אמריקאיים
קטגוריה:סרטי מלחמת עיראק
קטגוריה:אפל TV פלוס: סרטים
קטגוריה:סרטי סמים אמריקאיים
קטגוריה:סרטים אמריקאיים משנת 2021
קטגוריה:סרטים המבוססים על רומנים אמריקאים
פיוראסנס

**Puressence** (בתעתיק עברי: **פיוראסנס**) הייתה להקת רוק בריטית מפיילסוורת', עיר לוויין של מנצ'סטר.

## היסטוריה
פיוראסנס הוקמה בשנת 1992, אחרי שחבריה נפגשו באוטובוס בדרכם לצפות בהופעה של הסטון רוזס, בעקבות ההופעה קנה קווין מתיוס גיטרה בס והחל להתאמן וכך גם שאר חברי הלהקה המתגבשת.

הופעתיה הראשונות בוצעו בפסטיבל העירוני של מנצ'סטר הלהקה הוציאה 2 סינגלים ובשנת 1996 הוחתמה בלייבל Island records והוציאה את אלבומה הראשון שנקרא על שם הלהקה. מאז הוציאה הלהקה 4 אלבומים נוספים ויצאה לסיבובי הופעות במדינות שונות. 

ללהקה גרעין מעריצים גדול ביוון, יותר מאשר ארץ מוצאם.

הסינגל Walking Dead שימש כפסקול בחלק השלישי של סדרת משחקי הווידאו היטמן. בשנת 2013 התפרקה הלהקה ומודריצקי פנה לקריירת סולו. בשנת 2015 הוכרז כי מודריצקי הקים להקה חדשה בשם The Nihilists (הניהיליסטים).

## חברי הלהקה
* ג'יימס מודריצקי (שירה)
* לואל קילן (גיטרה)
* קווין מתיוס (בס)
* אנתוני שומינסקי (כלי הקשה)

## דיסקוגרפיה
* (Puressence (1996
* Only Forever (1998)
* Planet Helpless (2002)
* (Don't Forget to Remember (2007
* Solid State Recital (2011) 

## קישורים חיצוניים

## הערות שוליים

קטגוריה:להקות שהוקמו בשנת 1992
קטגוריה:להקות בריטיות
Born Free (שיר של M.I.A)

**Born Free** (בעברית: **נולדתי חופשייה**) הוא שיר של הראפרית M.I.A אשר יצא לאור כסינגל הראשון מתוך אלבומה Maya על ידי חברות XL Recordings, אינטרסקופ רקורדס ו-N.E.E.T. ב-23 באפריל 2010. השיר יצא ביחד עם קליפ באורך של 9 דקות אשר עורר סערה רבה ואף הוסר מיוטיוב ארצות הברית ובריטניה למספר ימים. הקליפ לשיר פורסם לראשונה ב-26 באפריל אך בעקבות הסרתו מיוטיוב ארצות הברית ובריטניה הועלה בגרסה מצונזרת יותר 3 ימים לאחר מכן. השיר נכתב על ידי M.I.A עצמה, דייב טיילור, אלן וגה ומרטין רב והופק על ידי M.I.A עצמה וסוויץ'.

השיר מכיל שימוש באורגן ותוף והוא מסמפל "Ghost Rider" של להקת Suicide ונחשב לשיר אגרסיבי יותר משאר שירי האלבום. בנוסף לגרסה המקורית לשיר גם יצא גרסת רמיקס של הדי ג'יי High Contrast. השיר זכה לשבחים על מילותיו והלחנתו.

הקליפ שמתאר רצח של אנשים כתומי שיער צולם בקליפורניה ובוים על ידי רומיין גברס כסרט קצר בן 9 דקות ללא ידיעתם של חברת התקליטים שלה. כמה תקריות הקשורות להריגתם ללא משפט של גברים טמילים בידי צבא סרי לנקה שצולמו בטלפונים ניידים בסרי לנקה, שחלקם שודרו על ידי גורמי חדשות ברחבי העולם, היוו השראה לקליפ. הקליפ אשר מכיל תכנים של עירום ואלימות זכה לביקורות חיוביות אך למחלוקת רבה ברחבי העולם כאשר הרבה אנשים מתחו ביקורת על התכנים האלימים והפרובוקטיביים בקליפ. הקליפ הוגבל בגיל באתר יוטיוב כך שרק מי שגילו מעל 18 יכול להיכנס לקליפ. מבקרים רבים השוו את הקליפ לסרטים כמו מטען הכאב ו-Punishment Park. הקליפ זכה למועמדות בפרס "הקליפ הדאנס של השנה" בטקס פרסי ה-VMA הבריטי.

השיר הגיע למקום ה-156 בבריטניה ולמקום ה-13 במצעד השירים האינדים הבריטי. בנוסף הוא הגיע למקום ה-58 בשווייץ. NME דירגו את השיר במקום ה-11 ברשימת השירים הטובים ביותר של 2010 ואת הקליפ של השיר במקום ה-13 ברשימת הקליפים הטובים ביותר אי פעם. מגזין "טיים" דירג את הקליפ במקום ה-2 ברשימת עשרת הקליפים מעוררי המחלוקת הטובים ביותר בכל הזמנים.

## קישורים חיצוניים

## הערות שוליים

קטגוריה:שירים באנגלית
קטגוריה:שירי מחאה
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אקס-אל רקורדינגס
אליפות אירופה באתלטיקה 1946

250px|שמאל|ממוזער|אצטדיון ביסלט, אוסלו, נורווגיה
**[[אליפות אירופה באתלטיקה]]** השלישית נערכה באוסלו, נורווגיה בין ה-22 באוגוסט ל-25 באוגוסט 1946. תחרויות האתלטיקה נערכו באצטדיון ביסלט.

## תוצאות הנשים
### מסלול

### שדה

## תוצאות הגברים
### מסלול

### שדה

## טבלת מדליות

## קישורים חיצוניים

1946
קטגוריה:1946 בספורט
אתלטיקה
קטגוריה:אוסלו: ספורט
קטגוריה:אוסלו: היסטוריה
שלום ברון-פרנקלין

**שלום בְּרוּן-פרנקלין** (באנגלית: **Shalom Brune-Franklin**; נולדה ב-18 באוגוסט 1994) היא שחקנית אוסטרלית-אנגלייה.

## ביוגרפיה
ברון-פרנקלין נולדה בסנט אולבנס בדרום-מזרח אנגליה, בממלכה המאוחדת, לאם ממאוריציוס, ולאב אנגלי יליד-תאילנד. כשברון-פרנקלין הייתה בת 14, עברה עם הוריה ואחיה הצעיר, סיאם, להתגורר בפרוור מוללו (אנ') שפרת', אוסטרליה המערבית.

במהלך לימודיה בתיכון אושן ריף (אנ'), ברון-פרנקלין למדה דרמה, ולאחר מכן זכתה בפרס הדרמה של בית הספר על הישגים גבוהים. היא נרשמה בהמשך  ללימודי תואר ראשון בעיתונאות באוניברסיטת אדית קוון (אנ') אך לאחר שנחשפה לבית הספר למשחק של האוניברסיטה - האקדמיה לאמנויות הבמה של אוסטרליה המערבית (אנ') (WAAPA), היא החליטה על קריירת משחק. ברון-פרנקלין עברה אודישן ב-WAAPA ואז מאוחר יותר באותה שנה הייתה לסטודנטית מצטיינת.

## פילמוגרפיה

### קולנוע

### טלוויזיה

### תיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות תיאטרון אוסטרליות
קטגוריה:מהגרים מבריטניה לאוסטרליה
קטגוריה:בוגרות אוניברסיטת אדית קוון
קטגוריה:אוסטרליות שנולדו ב-1994
קפה גן סיפור

**קפה גן סיפור** היא קבוצת מסעדות בבעלות ברנרדו בלחוביץ' המונה 10 מסעדות בישראל.

הקבוצה כוללת את הסניפים של רשת קפה גן סיפור. המסעדה האיטלקית סילו בחולון והבר מסעדה ציפי פרימו בחולון.

## היסטוריה
יוזם הקמת הקבוצה הוא ברנרדו בלחוביץ הבעלים של פיצה מטר וגורדוס בעבר והמסעדות סילו וציפי פרימו בפארק פרס, ושותפיו ניסים בן סימון ואסף אילוז. בעקבות הצעה שקיבל בלחוביץ מעיריית חולון, החליט להשתתף במכרז להקמת מסעדה בגן סיפור של "הכינה נחמה". בסוף 2011 המסעדה נפתחה.

בית הקפה התבסס על אוכל איטלקי וכלים שמיוצרים על ידי אמנית קרמיקה. חלק מהרעיון הכללי של בית הקפה הוא להתאים גם לילדים. מהאופי והמיקום של בית הקפה נלקח שמו "קפה גן סיפור", בתי הקפה ממוקמים בסביבת פארקים עירוניים.

לאחר ההצלחה בחולון נפתחו עוד שמונה מסעדות בראשון לציון בגן העברית ופארק המשפחות, הרצליה, קריית אונו, ירושלים, אשדוד, נס ציונה והוד השרון.

המסעדה בירושלים נמצאת תחת הכשרות של בד"ץ בית יוסף והרבנות המקומית, ובאשדוד תחת הכשרות של הרבנות המקומית, שאר המסעדות פתוחות גם בשבת ולכן אין להן תעודת כשרות.

## קישורים חיצוניים

*
*
* 
* 
* 
*דודי טל, במקום הראשון במשאל "השקמה חולון": קפה גן סיפור, השקמה דרום 2 באוקטובר 2018

קטגוריה:ישראל: רשתות בתי קפה
אנתוני פוקס

**אנתוני רנארד פוקס** (באנגלית: **Anthony Renard Foxx**; נולד ב-30 באפריל 1971) הוא פוליטיקאי אמריקאי, שכיהן כמזכיר התחבורה של ארצות הברית בממשלו של הנשיא ברק אובמה בין השנים 2013–2017. טרם כהונתו במחלקת התחבורה של ארצות הברית, היה פוקס ראש עיריית שארלוט, הגדולה שבערי קרוליינה הצפונית. מינויו של פוקס, חבר המפלגה הדמוקרטית, למזכיר התחבורה התקבל פה אחד בסנאט של ארצות הברית עם 100 תומכים.

## ביוגרפיה
פוקס נולד בשלהי אפריל 1971 בשארלוט שבקרוליינה הצפונית. אמו, לורה פוקס, גידלה אותו ביחד עם סביו ג'יימס ומרי פוקס. הוא השלים את לימודיו התיכוניים בתיכון וסט שארלוט. במכללת דייווידסון רכש את השכלתו האקדמית, שם היה ב-1993 הנשיא האפרו-אמריקאי הראשון של התאחדות הסטודנטים במכללה. פוקס למד היסטוריה, והמשיך להשלים לימודי תואר ראשון בבית הספר למשפטים של אוניברסיטת ניו יורק בשנת 1996.

בתום לימודי המשפטים שלו, שב פוקס לשארלוט כדי לעבוד במשרד עורכי דין. אחר כך עזב פעם נוספת כדי לעבוד כעוזר משפטי עבור השופט נתנאל ר. ג'ונס מבית המשפט הפדרלי השישי לערעורים של ארצות הברית שבסינסינטי. בהמשך עבד במחלקת המשפטים של ארצות הברית ובסגל ועדת המשפט של בית הנבחרים של ארצות הברית. בשנת 2004 היה מנהל מסע הבחירות של חבר בית הנבחרים האמריקאי מל ואט . ב-2001 שב לעיר הולדתו והיה לליטיגטור בדיני עבודה במשרד עורכי הדין "Hunton Andrews Kurth". בעודו חבר מועצת העירייה המשיך לעבוד במשרד זה במשרה חלקית.

ב-2005 נבחר פוקס לראשונה אל מועצת העיר של שארלוט, כנציג מחוז בחירה כללי. בשנת 2007 נבחר מחדש. כעבור שנתיים נוספות, בבחירות 2009, נבחר לראש עירייה ה-54 של שארלוט, והיה לאדם הצעיר ביותר בתפקיד. הוא היה ראש העיר הראשון מטעם המפלגה הדמוקרטית מאז 1987, עת עזב ראש העיר הארווי גאנט את התפקיד. ב-2011 נבחר מחדש. עם היותו ראש העיר, ניצב פוקס בפני המיתון החד ביותר בשארלוט זה 80 שנה. העיר, המרכז הפיננסי השני בגודלו בקרוליינה הצפונית, איבדה למעלה מ-25,000 משרות בעקבות המשבר הכלכלי העולמי ב-2008. פוקס החיל רפורמה בתוכנית שכר הבטיחות הציבורית של העיר ופעל לצמצום שיעור האבטלה.

ב-29 באפריל 2013 הכריז נשיא ארצות הברית ברק אובמה על מינוי של פוקס למזכיר התחבורה של ארצות הברית. ב-27 ביוני 2013, אישר הסנאט של ארצות הברית פה אחד את המינוי. פוקס התפטר מתפקידו כראש העיר וב-2 ביולי הושבע לתפקידו. במהלך נאום מצב האומה ב-2015, היה פוקס השורד המיועד. בנובמבר אותה שנה ביקר פוקס בישראל, נועד עם שר התחבורה ישראל כ"ץ וביקר במטה חברת מובילאיי. עוד חודש לכן נודע כי פוקס ישתתף בוועידת ראש הממשלה השלישית לתחליפי דלקים בתל אביב.

ב-20 בינואר 2017 תמה כהונתו עם ההשבעה של דונלד טראמפ לנשיאות ארצות הברית. עד לאישור מינויה של איליין צ'או, מילא את מקומו מייקל הוארטה.

## קישורים חיצוניים

* 

## הערות שוליים

קטגוריה:אמריקאים ילידי קרוליינה הצפונית
קטגוריה:שארלוט: אישים
קטגוריה:בוגרי בית הספר למשפטים באוניברסיטת ניו יורק
קטגוריה:בוגרי מכללת דייווידסון
קטגוריה:סגל אוניברסיטת קרנגי מלון
קטגוריה:ראשי עיריות בקרוליינה הצפונית
קטגוריה:מזכירי התחבורה של ארצות הברית
קטגוריה:חברי הקבינט של ארצות הברית בממשל ברק אובמה
קטגוריה:אפרו-אמריקאים חברי הקבינט של ארצות הברית
קטגוריה:אמריקאים שנולדו ב-1971
חסידות ווערדאן

**חסידות ווערדאן** היא חצר חסידית מגזע חסידות נדבורנה, שהוקמה בארצות הברית.

## תולדות החסידות
### הדור הראשון
רבי **יוסף לייפר** (תרפ"ו, 1926 - ז' בניסן תש"פ, 2020) בן רבי אהרן משה מגרוסוורדיין, הקים חצר חסידית בפלטבוש בשם **ווערדאן**.

בזיווג ראשון חתנו של רבי יצחק אייזיק מזוטשקא, מזיווג זה נולדו בנותיו, ובזיווג שני היה חתנו של הרב יוסף קופמן, ומשידוך זה נולדו ארבעת בניו. חתניו הם רבי שמואל דוד קרויז אב"ד אודווארי (בן רבי שלום), רבי ישראל יעקב לייפר מחוסט, רבי יהושע כץ האדמו"ר ממגרוב פלטבוש, ורבי לוי יצחק גרינבערג רב קהילת מיהאלאוויץ בלייקווד.

### הדור השני
בנו של רבי יוסף, רבי **חיים מרדכי לייפר**, חתן האדמו"ר ממישקולץ, מכהן בירושלים. בית מדרשו ברחוב אלקנה בשכונת תל ארזה. בן אחר, רבי **שמואל זנוויל לייפר** מכהן כאדמו"ר בבורו פארק, ארצות הברית הוא חתן של האב"ד יעמרינג.
יתר בני רבי יוסף - ביניהם הרב ישראל, ממלא מקומו כרב בפלטבוש - לא מכהנים כאדמו"רים.

## לקריאה נוספת

## קישורים חיצוניים
*
*

## הערות שוליים

קטגוריה:חסידויות בית נדבורנה
קטגוריה:חצרות חסידיות
ניסאן דיזל ספייס ראנר A

**ניסאן דיזל ספייס ראנר A** (ביפנית: **日産ディーゼル・スペースランナーA**, באנגלית: **Nissan Diesel Space Runner A**) הוא אוטובוס עירוני, אשר יוצר במספר תצורות, מתוצרת יצרנית האוטובוסים **UD Trucks Corporation**  (ביפנית: **UDトラックス株式会社**), קרוי גם: **Nissan Diesel**) שהייתה בבעלות **[[ניסאן]]** אשר יוצר בין השנים 2011–2007 ביפן.

## "ניסאן דיזל ספייס ראנר A"
* "ניסאן דיזל ספייס ראנר A" מוגדר כאוטובוס שיש בו סיפון יחיד לנוסעים.
* אוטובוס נמוך-רצפה.
* דלתות כניסה: 1–2.
* מנוע דיזל אחורי.

### דגמים
* "PKG-AP35UK/UM/UP" – יוצר משנת 2007
* "LKG-AP35/37FK/FM/FP" – יוצר משנת 2010

## גלריה

קובץ:PKG-AP35UK IZUHAKONE-2406 front.jpg | "ניסאן דיזל ספייס ראנר A"
קובץ:SeibuBus A9-343.jpg | "ניסאן דיזל ספייס ראנר A"
קובץ:PKG-AP35UM Kanachu A116 rear.jpg | "ניסאן דיזל ספייס ראנר A"
קובץ:西武バスA9-344号車三菱ふそうOEM車PKG-AP35UM型車.JPG | "ניסאן דיזל ספייס ראנר A"
קובץ:Seibu bus Mitsubishi-fuso OEM PKG-AP35UK A9-338.jpg | "ניסאן דיזל ספייס ראנר A"
קובץ:Seibu Bus PKG-AP35UM rear.jpg | "ניסאן דיזל ספייס ראנר A"
קובץ:Seibu Bus PKG-AP35UM cockpit.jpg | "ניסאן דיזל ספייס ראנר A" - מבט לתא הנהג ולוח מחוונים


## ראו גם
* ניסאן
* ניסאן דיזל ספייס דרים
* ניסאן דיזל ספייס ראנר RM
* ניסאן דיזל ספייס ראנר JP

## קישורים חיצוניים

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-2007
דיזל ספייס ראנר A
קטגוריה:כלי רכב יפניים
קטגוריה:כלי רכב מנוע אחורי
The Right Combination • Burning the Midnight Oil

***The Right Combination • Burning the Midnight Oil*** הוא האלבום המשותף השביעי של דולי פרטון ופורטר ווגונר, אשר יצא לאור ב-3 בינואר 1972 על ידי חברת התקליטים RCA ויקטור. הסינגל הראשון מתוכו "The Right Combination" הופץ במאי 1971.

ב-4 בינואר 2019 האלבום הופץ בשנית לשירותים הדיגיטליים.

## הצלחה מסחרית
האלבום הגיע למקום השישי במצעד אלבומי הקאנטרי ולמקום ה-26 במצעד אלבומי הקאנטרי הקנדיים.

הסינגל הראשון מהאלבום, "The Right Combination" הופץ במאי 1971 והגיע למקום ה-14 במצעד שירי הקאנטרי ולמקום ה-106 במצעד האמריקאי הרשמי. הסינגל השני מהאלבום "Burning the Midnight Oil" הופץ באוקטובר אותה שנה והגיע למקום ה-11 במצעד שירי הקאנטרי ולמקום ה-9 במצעד שירי הקאנטרי הקנדי.

## רשימת רצועות

## מיקומי שיא

## קישורים חיצוניים

קטגוריה:אלבומי דולי פרטון
קטגוריה:אלבומי קאנטרי
קטגוריה:אלבומים באנגלית
KG0516

**KG0516** הוא אלבום האולפן השלישי של הזמרת-יוצרת הקולומביאנית קרול ג'י. האלבום יצא לאור ב-26 במרץ 2021 על ידי חברת התקליטים יוניברסל מיוזיק לטין אנטרטיינמנט. מתוך האלבום יצאו חמישה סינגלים.

האלבום קיבל מועמדות בטקס פרסי גראמי ה-64 בקטגוריה האלבום האורבני הלטיני הטוב ביותר.

## רקע והכרזה
במהלך שנת 2019, הכריזה קרול ג'י כי החלה לעבוד על אלבום האולפן השלישי שלה. ב-7 בנובמבר 2019, יצא לאור סינגל בכורתה, "Tusa", בהשתתפות הזמרת ניקי מינאז'. השיר זכה להצלחה והגיע אל המקום הראשון במצעד השירים הלטיניים. הוא הגיע למקום הראשון בעוד 16 מצעדים מוזיקליים בחו"ל, דוגמת ארגנטינה, גואטמלה, קולומביה, צ'ילה וספרד. במהלך אותו שנה התארחה קרול ג'י במספר שירים עם אמנים שונים דוגמת פופ סמוק, אוזונה, האחים ג'ונאס ומייק טוורס. ב-6 יולי 2020, יצא לאור הסינגל השני "". השיר הגיע למקום השני במצעד השירים הארגנטינאי. ב-23 באוקטובר, יצא לאור הסינגל השלישי מתוך האלבום, "Bichota". השיר הגיע למקום ראשון במספר מדינות ביניהם, ארגנטינה, פרו, הרפובליקה הדומיניקנית ובמצעד ה-Airplay של הבילבורד. ב-12 בפברואר 2021, יצא לאור הסינגל הרביעי, "Location", בהשתתפות אנואל AA וג'יי באלווין. השיר הגיע אל המקום השישי במצעד השירים הלטיניים.

ב-17 במרץ, ג'יי פרסמה טיזר לקראת צאת האלבום. היא חשפה את עטיפתו (שצולמה על ידי דייוויד לה-שאמפל) ואת תאריך יציאתו. ההכרזה זכתה לביקורות מעורבות בשל דמיונו לשיר "Toxic" של בריטני ספירס ול-"Con Altura" של רוסליה. ב-22 במרץ, קרול ג'י חשפה בעמוד האינסטגרם שלה את רשימת הרצועות.

## ביקורות
"**KG0516**" נכלל במספר רשימות סוף שנה של השירים הטובים ביותר של 2021. מגזין *All Music* דירג את האלבום וכלל אותו ברשימתם "האלבומים הטובים ביותר של 2021". בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה". מגזין *The Fader* דירג את האלבום במקום ה-37 ברשימת "50 האלבומים הטובים ביותר של 2021". גם *[[AllMusic]]* סקר את האלבום וכלל אותו ברשימתם "האלבומים הגלובלים/הלטינים הטובים ביותר לשנת 2021".

## רשימת רצועות

## שבחים
### רשימת סוף שנה

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קרול ג'י
קטגוריה:אלבומים בספרדית
קטגוריה:אלבומי יהלום במקסיקו
ברגשוראן

**ברגשוראן** (בהונגרית: **Beregsurány**) הוא כפר במחוז סבולץ'-סטמאר-ברג שבצפון מזרח הונגריה.

## יהודי ברגשוראן
בשנת 1938 לאחר פרסום החוקים שנועדו להגביל את היהודים בתחומי הכלכלה והחברה, נעצרו כל יהודי המקום בבית אחד למשך עשרה ימים באשמת בגידה במדינה, והופקעו מידיהם הרישיונות להחזקת בית מרזח ולמכירת מצרכים חיוניים.

בשנת 1941 גורשו כל היהודים שהיה ספק לגבי אזרחותם ההונגרית.

ב-20 באפריל 1944, אחרי כניסת הגרמנים להונגריה, הוחרמו התכשיטים והכסף המזומן שבידי יהודי הכפר. למחרת היום הועברו לבית חרושת ללבני-בניין בברהובה. ב-20 במאי הובלו למחנה ההשמדה אושוויץ.

## קישורים חיצוניים

* 
* 
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
פאנין

**פאנין** ו**פנין** הם תעתיקים עבריים של מספר שמות לועזיים ממקורות שונים.

קטגוריה:שמות משפחה
נתנאל בייקון

**נתנאל בייקון** (באנגלית: **Nathaniel Bacon**; 1585 – 1627) היה צייר ובעל אדמות מקולפורד, סופוק, אנגליה.

## אומנות
רק תשעה מציוריו של בייקון שרדו. הוא היה ידוע במיוחד בזכות סצנות המטבח והשוק שלו, המאופיינות על ידי תיאורי טבע דומם של ירקות ופירות גדולים, מלווים לעיתים קרובות במשרתת, הידועה ביותר היא "המשרתת עם טבע דומם של ירקות ופירות" (Tate Gallery London ). נטייה זו לסצנות מטבח או שוק נפוצה הרבה יותר בקרב ציירים הולנדים ופלמיים, כמו יואכים ביקלאר, או מדור מאוחר יותר, פיטר קורנליש ואן רייק.

בייקון מוכר כצייר הנוף הבריטי הידוע הראשון, וגם צייר דיוקן עצמי ומספר דיוקנאות אחרים. הוא קיבל תואר אביר בשנת 1625, לכבוד הכתרת צ'ארלס הראשון.

## חיים אישיים
הוא היה בנו של סר ניקולס בייקון, ברונט הראשון.

בשנת 1613 התחתן בייקון עם ג'יין, אלמנתו של סר ויליאם קורנוואליס, ואמו של פרידריך קורנוואליס, הברון הראשון מקורנוואליס.

בייקון נפטר בקולפורד הול בגיל 42. הוא נקבר שם ב -1 ביולי 1627.

בתם, ג'יין, בת שלוש שנים, נפטרה באותה שנה והיא קבורה לצד אביה.

רישומי קבורותיהם עוקבים זה אחר זה במרשם הקבורה של קהילת קלפורד.

בתם אן בייקון התחתנה עם סר תומאס מיוטי בשנת 1639

אן בייקון, ליידי דרורי, הייתה אחותו, וייתכן שהייתה לו השפעה מסוימת על הסדרה של ציורים קטנים המקשטים את הארון של ליידי דרורי.

בייקון מונצח בכנסיית סנט מרי בקולפורד באנדרטה של הפסל ניקולס סטון.

ביוני 1628 אחיו של בייקון, סר אדמונד בייקון ראה את זה האנדרטה מיוצרת בבית המלאכה של סטון בלונדון.

## גלריה

File:Nathaniel Bacon (1585-1627) - Cookmaid with Still Life of Vegetables and Fruit - T06995 - Tate.jpg

File:Nathaniel bacon, cuoca con natura morta di verdura e frutta, 1620-25 ca. 02.jpg

File:Nathaniel bacon, cuoca con natura morta di verdura e frutta, 1620-25 ca. 05.jpg

File:Nathaniel bacon, cuoca con natura morta di verdura e frutta, 1620-25 ca. 04 cavoli.jpg
 
## קישורים חיצוניים

## הערות שוליים

קטגוריה:ציירים בריטים
קטגוריה:ילידי 1585
קטגוריה:נפטרים ב-1627
צבי פרידלנדר

**צבי (גרגוריו) פרידלנדר** (נולד ב-27 בפברואר 1969) הוא רופא מומחה ברפואה פנימית ובמחלות ריאה, והוא המייסד והמנהל של מחלקה פנימית ד' בבית החולים הדסה עין כרם. במסגרת פעילותו באיגוד הישראלי לרפואת ריאות, שימש בין היתר כמזכיר האיגוד (2013–2019) ובשנת 2022 נבחר לעמוד בראשו. בנוסף, פרופ' פרידלנדר משמש כיו"ר ועדת הקבלה של הפקולטה לרפואה באוניברסיטה העברית החל משנת 2017.

פרופ' פרידלנדר הוא חוקר בעל שם בינלאומי בתחום תאי הנויטרופילים ובעיקר תפקידם בסרטן, ובהמשך למחקריו הוא מייסד-שותף של חברת אימוניקס (Immunyx).

במהלך שנת 2020, בזמן התפרצות מחלת נגיף קורונה 2019, מונה במקביל למנהל מחלקות פנימית וקורונה שונות בבית החולים, והיה לאחד ממנהלי המחלקות המובילים של המאבק בקורונה, וכן התראיין מספר פעמים רב בתקשורת בנושא זה.

## ביוגרפיה
נולד בקליפורניה, ארצות הברית לרוסי וברטולד פרידלנדר ועלה ארצה לירושלים עם משפחתו כשהיה בן שבע. לאחר שירותו הצבאי (רס"ן מיל'), הוא החל את לימודי הרפואה באוניברסיטה העברית בירושלים, אותם סיים בהצטיינות בשנת 1998. במקביל, סיים בהצטיינות יתרה תואר מוסמך בביולוגיה התפתחותית ואימונולוגיה. הוא המשיך להתמחות ברפואה פנימית, ולאחר מכן התמחה במחלות ריאה, שניהם במרכז הרפואי הדסה עין כרם.

בין השנים 2007–2009 התגורר עם משפחתו בארצות הברית במסגרת פוסט-דוקטורט, כחוקר במעבדה לאימונולוגיה ואימונותרפיה של לסרטן ריאות באוניברסיטת פנסילבניה.

עם שובו ארצה, ייסד מעבדת מחקר מקבילה בפקולטה לרפואה של האוניברסיטה העברית, בעודו ממשיך לשמש כרופא בהדסה עין-כרם.

החל משנת 2010 שימש כחבר ועד באיגוד הישראלי למחלות ריאה, ובין השנים 2013–2019 שימש כמזכיר האיגוד. משמש כמרכז נושא ועדת סל הבריאות באיגוד.

בשנים שלאחר מכן היה המייסד והמנהל של מרכז הדסה ל-COPD ונזקי עישון, עד לשנת 2017.

הוא משמש משנת 2015 כנציג ישראל בארגון העולמי לטיפול ב-COPD (Global Initiative for chronic Obstructive Lung disease – GOLD).

בשנת 2016 מונה להקים ולעמוד בראשה של מחלקה פנימית חדשה בבית החולים, פנימית ד', תפקיד אותו הוא ממלא עד היום.

בשנת 2017 מונה כיו"ר ועדת הקבלה ללימודי רפואה בפקולטה לרפואה.

בשנת 2020 נבחר לרשימת "הרופאים הטובים ביותר בישראל" בתחום מחלות הריאה של הירחון "פורבס".

באותה שנה, בשל התפרצות מחלת נגיף הקורונה, מונה להקים ולנהל לסירוגין את מחלקות הפנימית-קורונה שנפתחו במרכז הרפואי הדסה וניהל במקביל את המחלקה הפנימית ומחלקות הקורונה.

בשנת 2022 נבחר ליו"ר האיגוד הישראלי לרפואת ריאות.

על בסיס מחקריו בתחום הנאוטרופילים בשיתוף עם פרופ' צבי גרנות מהאוניברסיטה העברית הוקמה בשנת 2021 חברת Immunyx כחברת חממה שעוסקת בטיפול מכוון לנאוטרופילים במחלות דלקתיות וגידוליות.

מתגורר בצור הדסה, נשוי לעלמה ואב לשלושה ילדים.

## לקריאה נוספת
* פרופסור פרידלנדר באתר "דוקטורים"

## קישורים חיצוניים

* 
* 

## הערות שוליים

2021 03
קטגוריה:ישראלים ילידי ארצות הברית
קטגוריה:רבי-סרנים בצה"ל
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:צור הדסה: אישים
קטגוריה:בוגרי תיכון עירוני ג' (ירושלים)
קטגוריה:ישראלים שנולדו ב-1969
יחסי ג'יבוטי–ספרד

**יחסי ג'יבוטי–ספרד** הם היחסים הדו-צדדיים והדיפלומטיים בין ג'יבוטי וספרד.

## יחסים פוליטיים
היחסים המדיניים בין ג'יבוטי לספרד היו באופן מסורתי דלים אך לבביים. במגבלות אלו, ספרד תמיד ניסתה להיות פתוחה לבקשות לעזרה והכשרה. היא אף השתדלה למלא את הבקשות למחיקת חובות וכדומה, ובלבד שניתן היה לעשות זאת במסגרת רב-צדדית. מאידך, שיתוף הפעולה של שלטונות ג'יבוטי היה בעל ערך רב בהבטחת הצלחת המשימה שבוצעה על ידי כוחות הצבא הספרדיים במסגרת המאבק הבינלאומי בפירטיות באוקיינוס ההודי. בהקשר זה, למעלה מחמישים חיילים ספרדים מוצבים כיום בג'יבוטי - תחנת "אוריון" - במסגרת פעולות השליטה והלחימה נגד פירטיות בסומליה על בסיס החלטת האו"ם 1816. בנוסף, אונייה אחת או שתיים של הצי הספרדי - על פי תקופת השנה - משתתפות באופן קבוע בפעולות ימיות ומספקות ליווי לספינות של תוכנית המזון העולמית האחראית על חלוקת מזון בנמלים העיקריים של סומליה. הרשויות בג'יבוטי שיתפו פעולה בכל עת כדי להקל על עבודת המעקב האווירי ואספקת אספקה.

## יחסים כלכליים
היחסים המסחריים בין ספרד לג'יבוטי אינם משמעותיים במיוחד, אם כי חברות ספרדיות מתחילות למצוא הזדמנויות בג'יבוטי, בעיקר בתחום האנרגיות המתחדשות או מכרזים של המוסדות הפיננסיים הרב-צדדיים. הסחר הדו-צדדי מייצג פחות מ-0.1% מסך היצוא והיבוא הספרדי.

בשנת 2012, ספרד ייצאה לג'יבוטי בשווי 7.39 מיליון דולר וייבאה בשווי 510,000 דולר. עם זאת, קיים פוטנציאל חשוב להשקעה של חברות ספרדיות בתחום האנרגיה המתחדשת, מכיוון שהמדינה התחייבה לשימוש ב-100% אנרגיה מתחדשת עד שנת 2020. ספרד הייתה רגישה להצעות של ביטול החוב הדו-צדדי של ג'יבוטי והפיכתו לתוכנית פיתוח אפשרית. בעניין זה, ספרד תמכה בכריתת הסכמי ארגון מחדש ומחיקת חובות לג'יבוטי במסגרת מועדון פריז.

## שיתוף פעולה
שיתוף הפעולה הספרדי עם ג'יבוטי הוא קטן מאוד מכיוון שמדינה זו מעולם לא נכללה בתוכנית אב כמדינה לשיתוף פעולה. בשנת 2011 הקצתה AECID סך של 500,000 אירו אשר נוהל באמצעות הצלב האדום ויוניצ"ף.

## נציגויות דיפלומטיות
* ג'יבוטי מיוצגת בספרד באמצעות שגרירותה בפריז, צרפת.
* ספרד מיוצגת בג'יבוטי באמצעות שגרירותה באדיס אבבה, אתיופיה.

## הערות שוליים

קטגוריה:ערכים ללא קטגוריות פיזיות - יחסי חוץ
ז'נבייב דה פונטנה

**ז'נבייב דה פונטנה** (בצרפתית: **Geneviève de Fontenay**, 30 באוגוסט 1932 – 1 באוגוסט 2023) הייתה נשיאת תחרות מיס צרפת.

## ביוגרפיה
דה פונטנה נולדה במחוז מרת ומוזל שבצרפת כבכורה מבין עשרה ילדים, היא למדה מלונאות בשטרסבורג ולאחר מכן הוכשרה כקוסמטיקאית בפריז.

היא עבדה תקופה כדוגמנית וב-1954 החלה לעבוד בארגון מיס צרפת, ב-1957 אף זכתה בעצמה בתחרות יופי בשם "מיס אלגנס". היא נישאה ללואי פוארו דה פונטנה, חבר הנהלת מיס צרפת. לאחר מותו של בעלה ב-1981 החלה לשמש כנשיאת התחרות.

ב-2008 כאשר מיס צרפת ואלרי בג  צולמה בתנוחות פרובוקטיביות, דה פונטנה עמדה על כך שהיא תחזיר את הכתר ותנושל מן התואר.

ב-2010 מכרה את זיכיונה על מיס צרפת ואת התחרות עברה לנהל סילבי טלייה. ב-2011 הקימה תחרות יופי חדשה בשם "Miss Excellence France".

ב-2012 שימשה כשופטת בתחרות "מלכת היופי השחורה של צרפת", תחרות שעוררה מחלוקת.

לה ולבעלה נולדו שני ילדים.

נפטרה ב-1 באוגוסט 2023.

## קישורים חיצוניים

* ביוגרפיה של ז'נבייב דה פונטניי

קטגוריה:בעלי תחרויות יופי
קטגוריה:נשים צרפתיות
קטגוריה:צרפתיות שנולדו ב-1932
קטגוריה:צרפתים שנולדו ב-1932
קטגוריה:צרפתיות שנפטרו ב-2023
קטגוריה:צרפתים שנפטרו ב-2023
מכבי עירוני קריית אתא ביאליק

**מכבי קריית אתא ביאליק** היא קבוצת כדורגל מאוחדת מהערים קריית ביאליק וקריית אתא, אשר משחקת בליגה א'. הקבוצה הוקמה בשנת 2020 לאחר איחוד בין שתי הקבוצות מכבי עירוני קריית אתא ומכבי צור שלום (ביאליק).

## היסטוריה
### מכבי צור שלום

הקבוצה הוקמה ב-1972 והייתה במשך שנים ארוכות בליגות הנמוכות, אך בסוף שנות ה-90 החלה לטפס במעלה הליגות והעפילה 3 ליגות ב-6 עונות, כאשר בשנת 2005 הגיעה עד לליגה הארצית, אך ירדה תוך זמן קצר חזרה לליגה א' עקב חוסר במגרש ביתי ראוי לליגות היותר גבוהות. בעונת 2008/2009 ייצגה צור שלום את ישראל בתחרות גביע האזורים של אופ"א, מפעל ספורט שנועד לקבוצות אירופאיות מן הליגות הנמוכות.

### מכבי עירוני קריית אתא

הקבוצה הוקמה בשנת 2000, על זכויות המועדון "מכבי עכו" שהוקם בשנות ה-70. לאורך שנים ארוכות טענו אנשי מכבי עכו כי העירייה מפלה אותם לרעה מול יריבתם העירונית הפועל עכו שקיבלה יותר תקציבים ומעמד. בשנת 2000 החליט יו"ר מכבי עכו להעביר את הקבוצה מעכו לקריית אתא, וכך הפכה הקבוצה למכבי עירוני קריית אתא, וזאת לאחר שהפועל קריית אתא שייצגה את העיר עד אז התפרקה בשנת 1999. הקבוצה תפסה את מקומה של הקבוצה המקורית ושיחקה בליגה הלאומית, אך נשרה בסיום העונה לליגה הארצית, ולאחר מכן לליגה א'.

### האיחוד
ב-27 ביולי 2020, הקבוצה התאחדה עם מכבי עירוני קריית אתא. הקבוצה הבוגרת חדלה להתקיים בפני עצמה, בעוד קבוצות הילדים והנוער נשארו כשני מועדונים נפרדים. הקבוצה הבוגרת החדשה מאז נקראת **מכבי עירוני קריית אתא ביאליק**, ובהמשך נקראה **מכבי קריית אתא ביאליק**.

## קישורים חיצוניים

* 

## הערות שוליים

קטגוריה:קבוצות כדורגל ישראליות
קריית אתא ביאליק
קטגוריה:קבוצות כדורגל שהוקמו ב-2020
קטגוריה:קריית ביאליק: ספורט
קטגוריה:קריית אתא: ספורט